OpenLLM-France/wikimedia huggingface dataset:
# Consell Escolar de l'Estat

El Consell Escolar de l'Estat és l'òrgan de participació dels sectors més directament relacionats amb el sector educatiu a Espanya. Es va crear amb la Llei Orgànica Reguladora del Dret a l'Educació en 1985, substituint les funcions del Consell Nacional d'Educació. El seu àmbit s'estén a tot l'Estat.
El Consell desenvolupa també una labor consultiva, d'assessorament i proposta al Govern en relació amb els diferents aspectes del sistema educatiu.
Els seus integrants dictaminen els projectes normatius en matèria educativa, que hagin de ser aprovats pel Parlament, el Govern o pel titular del Ministeri d'Educació.
Així mateix, aprova per a cada curs escolar l'Informe sobre l'estat i situació del sistema educatiu, on s'inclouen les propostes de millora de l'educació que aconsegueixin el respatller els seus membres.

## Referències

* ↑ «El Consejo Nacional de Educación en 1940». Educación y participación en Madrid. Una perspectiva histórica. Consejería de Educación, Juventud y Deporte de la Comunidad de Madrid; Consejo Escolar de la Comunidad de Madrid [Madrid], 2003, pàg. 140.
# Habitatge a la carretera de Ribes, 44 (Aiguafreda)

L'edifici Carretera de Ribes, 44 és una obra del municipi d'Aiguafreda (Vallès Oriental) inclosa en l'Inventari del Patrimoni Arquitectònic de Catalunya.

## Descripció

Es tracta de dues cases amb dos pisos cadascuna, assentada sobre un gran sòcol de pedra. A la planta baixa hi trobem tres obertures, la porta del centre és la de l'escala d'accés al pis superior. Els dos pisos estan separats per un fris. Al pis de dalt hi destaquem dos balcons amb balustrades de pedra. El parament exterior és format per carreus irregulars de forma poligonal. Sota la teulada hi ha una cornisa amb mènsules de fusta.

## Referències

* ↑ «Carretera de Ribes, 44». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# El asombroso mundo de Borjamari y Pocholo

El asombroso mundo de Borjamari y Pocholo és una pel·lícula del 2004 dirigida per Juan Cavestany protagonitzada per Santiago Segura i Javier Gutiérrez. Els dos germans es van quedar estancats en els anys 1980 i porten una existència patètica al Madrid actual, on viuen a casa dels seus pares. La pel·lícula té un argument que podria dir-se que és la versió espanyola d'"A Night at the Roxbury".

## Argument

Borjamari (Santiago Segura) porta polos de Lacoste mentre que Pocholo (Javier Gutiérrez) és partidari de les camises de Ralph Lauren. Solen discutir entre ells per saber qui guanyaria en una baralla entre el cocodril de Lacoste i el cavall de Ralph Lauren. Ambdós porten sabates nàutiques de Sebago i continuen anant en Vespino a la discoteca on anaven de joves, l'Aguacate. Són seguidors del Reial Madrid.
Les aventures d'aquests dos germans es despleguen entorn d'una vella relació amb el seu cosí Pelayo -interpretat per Guillermo Toledo- qui per venjar-se de com el tractaven en la infantesa, els fa creure que el grup Mecano farà un concert sorpresa al Parc Warner de San Martín de la Vega. Borjamari i Pocholo surten de viatge acompanyats de Paloma (Pilar Castro) en un Mazda Rx-8, una odissea durant la qual els tres descobreixen que tenen món interior.
La culminació de la pel·lícula és un viatge lisèrgic durant el qual Borjamari i Pocholo creuen presenciar la reaparició de Mecano cantant Aire. Tot i que l'experiència ha estat imaginària, els proporciona la felicitat i finalment es retroben a la sabateria Farrutx del carrer Serrano amb Paloma, la qual de la seva banda ha passat "de niña a mujer".

## Repartiment

* Santiago Segura: Borjamari
* Javier Gutiérrez: Pocholo
* Pilar Castro: Paloma
* Guillermo Toledo: Pelayo Snow
* Cote Soler: Kitín O'Shea
* Carmen de la Maza: Concha de Robles
* Gerardo Malla: Gustavo Robles
* Antonio de la Torre Martín: Richy
* Patricia Vico: Ana
* María Ruiz: Piedad
* Andrés Lima: Professor
* Javivi: Dependent Atesa
* Carles Sans: Fernando
* Loles León: Cayetana O'Shea
* Pablo Portillo: Policia moto

## Referències

* ↑ Error: hi ha títol o url, però calen tots dos paràmetres.«». Fotogramas.
# RawTherapee

RawTherapee és un programari multiplataforma per al processament de fotografies de format RAW. Enfocat en la postproducció no destructiva i en millorar el flux de treball del fotògraf facilitant el maneig de gran quantitat d'imatges. Destaca pel control avançat que dona a l'usuari en la reconstrucció cromàtica.
RawTherapee fou escrit originalment per Gábor Horváth de Budapest, Hongria. El 4 de gener de 2010 va canviar la llicència passant a ser programari lliure i de codi obert, sota llicència GPL v3 de GNU. Està escrit en C++, utilitzant la Biblioteca GTK+ (frontend) i una versió apedaçada de dcraw, per a llegir fitxers RAW. Inicialment, s'anomenava "The Experimental Raw Photo Editor"; no obstant això, aquest acrònim s'ha menystingut i RawTherapee és ara el nom complet.

## Característiques

Proporciona un conjunt d'eines per a la correcció del color, l'ajust del balanç de blancs, la brillantor, el contrast i la simulació de pel·lícules. Disposa de funcions com la millora automàtica de la imatge; la reducció del soroll, de la boira o del defringe, entre altres ajustos avançats.
Admet una gran quantitat de formats d'arxiu RAW, inclosos els de càmeres amb sensors Foveon i X-Trans. Suporta l'estàndard Adobe DNG i els formats JPEG, PNG i TIFF.
Permet redimensionar les imatges per escala, alçada, amplada o caixa contenidora. El quadre contenidor permet especificar una alçada o amplada màxima i canviar la mida per a mantenir la relació d'imatge.

## Referències

* ↑ Borisov, Bobby. «RawTherapee 5.10 Introduces Multi-Editor Support» (en anglès americà), 20-02-2024. [Consulta: 21 febrer 2024].
* 1 2 «RawTherapee 5.7 update brings new Film Negative tool, improved star ratings». dpreview, 11-09-2019. [Consulta: 21 febrer 2024].
* ↑ Hilzinger, Marcel «Free Therapy: RawTherapee as of Version 3.0 Under GPLv3». Linux Magazine, 04-01-2010.
* ↑ «RawTherapee acronym». Google. [Consulta: 20 setembre 2020].
* ↑ Tunney, John. «What is Chromatic Aberration? How to Deal with Color Fringing». PetaPixel, 24-01-2023. [Consulta: 21 febrer 2024].
* 1 2 Gray, Jeremy. «Free, open-source raw editor RawTherapee updated to version 5.9». DP Review, 29-11-2022. [Consulta: 21 febrer 2024].
* ↑ Gray, Jeremy. «Can’t beat free: X-Trans and Foveon-sensor friendly raw editor RawTherapee updated to version 5». ImagingResource, 16-02-2017. [Consulta: 21 febrer 2024].
* ↑ Leichtenstern, Thomas. «Digital Darkroom » Linux Magazine». Linux Magazine, 2008. [Consulta: 21 febrer 2024].
* ↑ Row, Jason. «RawTherapee: How To Resize, Sharpen and Export». Lightstalking, 08-11-2017. [Consulta: 21 febrer 2024].

## Notes

* ↑ Aberració cromàtica en les vores dels objectes.

## Vegeu també

* Darktable

## Enllaços externs

* Lloc web de RawTherapee
* RawTherapee a GitHub
* RawTherapee a SourceForge
* RawTerapee a Open Hub
* RawTerapee a Flathub
# Golungo Alto

Golungo Alto és un municipi de la província de Kwanza-Nord. Té una extensió de 1.989 km² i 29.259 habitants. Comprèn les comunes de Cambondo, Cerca i Kilombo Kiaputo. Limita al nord amb el municipi de Pango-Aluquém, a l'est amb els de Gonguembo i Lucala, al Sud amb el de Cazengo, i a l'oest amb el Cambambe.

## Personatges

* Mário Pinto de Andrade (1928–1990) polític i escriptor
* Pedro Francisco Miguel (* 1941),filòsof i escriptor
* Rosária da Silva (* 1959) periodista

## Referències

* ↑ Golungo Alto al web del cens d'Angola
# Çivizade

Els Çivizade o Çivizadeler (plural de Çivizade en turc) fou una família de savis otomans, dos dels quals van arribar a Xaikh al-Islam al segle xvi:
* Muhyi al-Din Shaykh Muhammad (1490/1491-1547) fou shaykh al-Islam succeint a Sadi Efendi, del febrer de 1539 al 1543 o 1544. Fou el primer que fou revocat i no va conservar el càrrec vitalíciament. Va morir el setembre del 1547.
* Muhammad, fill d'Abdi Çelebi (germà de Muhyi al-Din Shaykh Muhammad) (1531-1587), fou nomenat Xaikh al-Islam el 1581 i va morir en el càrrec (6 de maig de 1587).

## Referències

* Enciclopedia de l'Islam I, article Çivizade, i II, article Čiwi-zade.
# Ait Ishaq

Ait Ishaq (en àrab آيت إسحاق, Āyt Isḥāq; en amazic ⴰⵢⵜ ⵙⵃⴰⵇ) és una comuna rural de la província de Khénifra, a la regió de Béni Mellal-Khénifra, al Marroc. Segons el cens de 2014 tenia una població total de 19.133 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Amèbids

Els amèbids (Amoebidae) són una família d'Amoebozoa, que inclou amebes nues que produeixen múltiples pseudòpodes de longitud indeterminada. Aquests són aproximadament cilíndrics amb endoplasma granular i no subpseudopòdia, tal com es troba en altres membres de la classe Tubulinea. Durant la locomoció, un pseudòpode generalment es converteix en dominant i els altres es retreuen a mesura que el cos influeix en ell. En alguns casos, la cèl·lula es mou per «caminar», amb pseudòpodes relativament permanents que serveixen de membres.
Els gèneres més importants són Amoeba i Chaos, que es distingeixen dels altres per dorsals longitudinals. L'espècie més coneguda d'aquesta família és Amoeba proteus, que s'utilitza comunament a les aules per demostrar el moviment per pseudopòdia.

## Gèneres

* Amoeba
* Chaos
* Deuteramoeba
* Hydramoeba
* Metachaos
* Metamoeba
* Parachaos
* Polychaos
* Trichamoeba
* Triassamoeba

## Referències

* ↑ Nikolaev, S.; Mitchell, E.; Petrov, N.; Berney, C.; Fahrni, J.; Pawlowski, J. «The testate lobose amoebae (order Arcellinida Kent, 1880) finally find their home within Amoebozoa» (en anglès). Protist, 156(2), 2005, pàg. 191–202. DOI: 10.1016/j.protis.2005.03.002. PMID: 16171186.
# Rawain

Rawain o Raingarh fou un estat tributari protegit, feudatari de Jubbal, al govern del Panjab, avui Himachal Pradesh. Tenia una superfície de 13 km² a l'entorn de la fortalesa de Raingarh situada en un turó aïllat a la riba esquerra del Pabar. La població era el 1901 de 823 habitants. Els thakurs de Rawain era una branca de la nissaga de Jubbal. Originalment fou un feu de Tehri però la part oriental fou assolada per Bashahr cap al final del segle XVIII, abans de la invasió gurkha. Després de la Guerra Gurkha (1814 -1816) l'estat fou repartit entre els britànics, el raja de Tehri-Garhwal i el rana runa de Rawain; la part britànica fou cedida el 1830 a Keonthal a canvi del territori cedit per aquest estat per la construcció de l'estació de Simla. El 1904 va pujar al tron el thakur Kedar Singh.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Golubovka (Partizanski)

* Per a altres significats, vegeu «Golubovka».
Golubovka (en rus: Голубовка) és un poble del krai de Primórie, a l'Extrem Orient de Rússia, que en el cens del 2010 tenia 526 habitants. Pertany al districte rural de Partizanski.

## Referències

* ↑ Законодательное собрание Приморского края. Сборник «Муниципальные образования Приморского края»
# Ço de Jofré

Ço de Jofré és un paratge de camps de conreu del municipi de Castell de Mur, al Pallars Jussà, a l'antic terme de Mur, en terres del poble de Puigmaçana.
Estan situats al sud-est del Planell del Fenàs i al nord-oest del Tros del Cinto, just a ponent dels Plans de Puigmaçana. És entre la llau de Josepet -ponent- i el barranc del Coscollar -llevant.

## Enllaços externs

* Institut Cartogràfic de Catalunya; cal fer dos passos d'aproximació
# Alessandro Salvio

Alessandro Salvio (c. 1570 – c. 1640) fou un jugador d'escacs italià, que hom considera com el Campió del món oficiós al voltant de l'any 1600. Pertanyia a una família rica napolitana, cosa que li va permetre estudiar i aconseguir el títol de doctor. El seu germà Carlo, era un bon poeta que li va dedicar alguns versos.

## Carrera escaquística

El 1595 va jugar contra un ancià Paolo Boi, a qui va vèncer. Va freqüentar l'acadèmia d'escacs napolitana a casa de Constanzo Carafa, on hi va fer diverses exhibicions de partides a la cega. Gràcies a aquestes proeses va entrar al servei del comte de Benavente, el marquès de Corleto, el comte Francisco de Castro, el comte de Lemos, i fins i tot del papa de Roma. El 1604 va dedicar a Fluci de Constança, marquès de Corleto, un llibre titulat Trattato dell'Inventione et Arte Liberale del Gioco Degli Scacchi, que fou publicat a Nàpols el 1604. També va escriure, el 1612 La Saccaide, una curiosa tragèdia en vers, i també Il Puttino publicat el 1634. D'acord amb la traducció de JH Saratt, Il Puttino fou publicat per primer cop el 1604, i reimprès el 1634.
Rep el seu nom una de les línies del gambit de rei, coneguda com a gambit Salvio.
    1.e4 e5 2.f4 exf4 3.Cf3 g5 4.Ac4 g4 5.Ce5 Dh4+ 6.Rf1
Va ser un gran coneixedor i divulgador de la teoria dels escacs, i també de moltes obertures, que va aprendre estudiant les partides dels seus predecessors. Els seus llibres van ser molt populars fins a finals del segle xviii.

## Referències

* ↑ SALVIO NAPOLITANO, DOTTOR ALESSANDRO: IL PVTTINO Altramente detto, IL CAVALIERO ERRANTE DEL SALVIO, Sopra il gioco de'Scacchi, con la sua Apologia contra il Carrera, diuiso in tre Libri. IN NAPOLI, Nella Stampa di Gio: Domenico Montanaro. Con licenza de'Superiori, 1634

## Vegeu també

* Posició de Lucena

## Bibliografia

* Hooper, David; Whyld, Kenneth. The Oxford Companion to Chess. 2a. Oxford University Press, 1992, p. 352. ISBN 0-19-280049-3.
* The works of Damiano, Ruy-Lopez, and Salvio on the game of chessVon J. H. Sarratt, Damiano, Ruy López de Sigura, Alessandro Salvio, Printed for T. Boosey, 1813 Original von Oxford University
# Ramon Avellana i Pujol

Ramon Avellana i Pujol (Olot, 11 de setembre de 1810– Barcelona, 13 de gener de 1871) fou un catedràtic de matemàtiques i compositor.
Fill de Jerònim Avellana i Homs d'ofici fuster natural de Santa Pau i de Teresa Pujol i Marcer natural d'Olot. Va ser deixeble d'Onofre Novellas durant el període 1836-1838. Va estudiar farmàcia, disciplina en què va aconseguir el grau de batxiller el 1842 i el de doctor el 1844. Posteriorment va aconseguir el grau de regent de segon classe matemàtiques i el 1848 va esdevenir catedràtic de matemàtiques de l'institut de segon ensenyament.
Des de 1846 era acadèmic de la Reial Acadèmia de Ciències i Arts de Barcelona (RACAB) a la qual va tenir els càrrecs següents:
* Encarregat del gabinet de la Secció de Ciències Fisicomatemàtiques (22 octubre 1846 — 5 desembre 1867)
* Director de la Secció de Ciències Fisicomatemàtiques (15 desembre 1864)
* Comptador (24 octubre 1861, 16 octubre 1862)

## Composicions destacades

Tot i no tenir gaire informació sobre el seu treball musical, sabem que destaca com a compositor de salms. Alguns d'aquests salms són:
* Laetatus sum in his quae dicta (1831)
* Lauda Jerusalem Dominu (1831)
* Confitebor tibi, Domine, in toto corde meo (1830)
* Levavi oculos meos in m(183?)
* Ad te levavi oculos, qui habitas(1833)
* Laudate pueri (1830)
* Completes per a 12 v i Ac

## Referències

* ↑ «llibre de baptismes (1808-1811) pàg. 118v.». Arxiu Diocesà de Girona. Olot. Parròquia de Sant Esteve, 11-09-1810. [Consulta: 26 abril 2020].
* 1 2 «Ramon Avellana i Pujol». Inventari dels Fons Musicals de Catalunya (IFMuC). UAB.
* 1 2 «Avellana i Pujol, Ramon». Reial Acadèmia de Ciències i Arts de Barcelona. [Consulta: 2 setembre 2018].
* ↑ Barca Salom, Francesc X. Onofré Jaume Novelles i Alavau (Torelló, 1787 - Barcelona, 1849) Matemàtiques i astronomia durant la revolució liberal.
* ↑ «Examen de Ramon Avellana Pujol» (en castellà) p. 10. Universitat de Barcelona, 1846.
* ↑ «Ramon Avellana i Pujol». Biblioteca de Catalunya.
# Golubovka (Rostov)

* Per a altres significats, vegeu «Golubovka».
Golubovka (en rus: Голубовка) és un poble (un khútor) de l'óblast de Rostov, a Rússia, segons el cens rus del 2010 tenia 357 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
* ↑ Plantilla:Публикация
# Ço del Nin

Ço del Nin és un paratge de camps de conreu en terres del poble de Vilamolat de Mur dins del municipi de Castell de Mur, al Pallars Jussà (antic terme de Mur), al Pallars Jussà.
És a la dreta del barranc de Fórnols, sota l'extrem oriental del Serrat de Purredó, al nord-oest de Casa Ginebrell.

## Enllaços externs

* Institut Cartogràfic de Catalunya; cal fer dos passos d'aproximació
# Altoona (Pennsilvània)

Altoona és una població dels Estats Units a l'estat de Pennsilvània. Segons el cens del 2008 tenia 46.144 habitants.

## Demografia

Segons el cens del 2000, Altoona tenia 49.523 habitants, 20.059 habitatges, i 12.576 famílies. La densitat de població era de 1.957,1 habitants per quilòmetre quadrat.
Dels 20.059 habitatges en un 28,4% hi vivien nens de menys de 18 anys, en un 44,6% hi vivien parelles casades, en un 13,8% dones solteres, i en un 37,3% no eren unitats familiars. En el 31,6% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,98.
Per edats la població es repartia de la següent manera: un 22,9% tenia menys de 18 anys, un 10,9% entre 18 i 24, un 27,3% entre 25 i 44, un 22% de 45 a 60 i un 16,8% 65 anys o més.
L'edat mediana era de 37 anys. Per cada 100 dones de 18 o més anys hi havia 84,5 homes.
La renda mediana per habitatge era de 28.248 $ i la renda mediana per família de 36.758 $. Els homes tenien una renda mediana de 28.851 $ mentre que les dones 21.242 $. La renda per capita de la població era de 15.213 $. Entorn del 12,9% de les famílies i el 17,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Altoona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Altoona». American Fact Finder. Oficina del Cens dels Estats Units, 12-01-2010.
# Peter T. Daniels

Peter T. Daniels és un estudiós dels diferents tipus d'escriptura. Destacat per ser coeditor (amb William Bright) del llibre The World's Writing Systems (1996), i per encunyar els termes abjad (un "alfabet" sense caràcters vocàlics) i abugida (un sistema en part alfabètic, en part sil·làbic).

## Bibliografia

* Peter T. Daniels, William Bright: The World's Writing Systems, Oxford University Press 1996, ISBN 0195079930
# Comtat de Lomme

El comté de Lomme o Lommegau (comitatus Lomacensis ) fou una jurisdicció feudal del Sacre Imperi Romanogermànic a la Baixa Lotaríngia. Agafava el seu nom de la població de Lomme; gau és equivalent a comarca o pagus. Els comtes residien al castell de Lomme fins que es va construir el de Namur. El territori estava dividit en quatre pagus:
* pagus Lomacensis,
* pagus Darnau
* pagus de Sambre
* pagus de Namur.
El pagus Lomacensis fou el nucli del comtat de Namur, nom que va adoptar posteriorment. El Darnau fou progressivament desmembrat : Fosses-la-Ville fou donat al bisbat de Lieja al segle X i Florennes al segle XI excepte els drets senyorials que els comtes de Lomme, després de Namur, conservaven en alguns pobles. Gembloux i les seves dependències i Nivelles foren agregades al Brabant. El comte de Namur va conservar les batllies de Viesville i la vila de Fleurus. Gosselies, va quedar a la frontera entre Namur i Brabant i el territori va pertànyer inicialment a Namur.
Vanderkindere suggereix que el comtat va estar en mans de Gislebert de Maasgau a partir de vers el 866, però no hi apareix esmentat cap comte fins al 884. En la partició del 8 d'agost del 870 el pagus Lommensis (Comitatum Lomensem) va quedar per Carles II el Calb però va quedar per Alemanya el 880. El 884 apareix en una carta un comte de nom Robert. El 915 s'esmenta a Erlebold, i Berenguer apareix en carta del 919 i se suposa que va construir el castell de Namur, ja que és qualificat de comte de Namur. El seu fill Robert I fou comte de Namur vers 932/946 que el 960 va fortificar el castell de Namur contra l'arquebisbe Brunó de Colònia. La descendència masculina de Robert va conservar el comtat fins al final del segle XII (1196).

## Comtes carolingis del Lommegau

* Gislebert de Maasgau, nacut vers 825 a l'Hainaut fou comte de Maasgau el 841 i comte de Lommegau el 866. El 846, va segrestar a Ermengarda, filla de l'emperador Lotari I, amb la que es va casar; el matrimoni fou finalment reconegut el 849. Va morir el 892.
* Robert de Lomme, esmentat vers 884
* Erlebold de Hoegaarden, comte de Lommegau el 915, casat amb Alpais, filla il·legítima del rei Charles el Simple.
* Berenguer de Namur, comte du Lommegau, comte de Maifeld, considerat primer comte de Namur
* Robert I, el fill de l'anterior, mort entre 974 i 981, comte de Namur de 932/946 a la seva mort.

## Referències

* ↑ Léon Vanderkindere, La Formation territoriale des principautés belges au Moyen Âge, 1902, accessible a (pdf)
# Turó de l'Espluga Redona

El Turó de l'Espluga Redona és una muntanya de 1.209,5 metres d'altitud del terme municipal d'Abella de la Conca, a la comarca del Pallars Jussà.
Es troba a la dreta del barranc de la Vall, al sud-est del Coll de Pi Socarrat. El turó conté, en el seu costat sud-est, la cavitat natural de l'Espluga Redona. Situat al sud-est del Tossal Forner, té els indrets de Moixa i Dansillos a ponent seu, i les Canals del Pau a migdia. És al nord-oest de les Canals del Pau i al sud-est del Coll de Pi Socarrat.

## Etimologia

Es tracta d'un topònim modern, descriptiu: agafa el nom de la cavitat natural que s'obre al vessant sud-oriental del turó.
# Edward Robert Hughes

Edward Robert Hughes (5 de novembre de 1851 – 23 d'abril de 1914) va ser un pintor anglès que va treballar en un estil influït pel Prerafaelitisme i l'esteticisme. Alguns de les seves obres conegudes millors són Midsummer Eve i Nit amb el seu tren d'estrelles. Hughes era el nebot d'Arthur Hughes i ajudant d'estudi de William Holman Hunt. Sovint feia servir aquarel·la o guaix. Va ser elegit ARWS el 1891, i va triar com el seu treball per a l'elecció com a membre de ple dret una peça mística inspirada en un vers de l'Amor Mundi de Christina Rossetti. Va experimentar amb tècniques ambicioses i era un perfeccionista; va fer nombrosos estudis per a molts dels seus quadres, alguns dels quals van resultar ser prou bons com per a ser exposats.
Per un temps, Hughes va ser l'assistent del ja ancià William Holman Hunt. El va ajudar quan la seva malaltia estava molt avançada amb la versió de La llum del Món actualment a la catedral de Saint Paul. Va morir el 23 d'abril de 1914 a la seva casa de camp (Romeland, 3) a Saint Albans (Hertfordshire).
Els seus treballs estan exposats en col·leccions públiques com Bradford Museums and Galleries, Cambridge & County Folk Museum, Maidstone Museum & Art Gallery, Bruce Castle Museum, Kensington & Chelsea Local Studies, Birmingham Museum and Art Gallery, the Ashmolean Museum, Oxford, the Harris Museum & Art Gallery, Preston, and the National Trust for Scotland.
* Edward Robert Hughes
* La Musaranya Katherina
* Nit de Solstici, c. 1908
* La núvia de Bertuccio
* Cor de neu
* Fantasia d'estiu
* Nit amb el seu Tren d'Estrelles

## Referències

* Rodney Engen, 'El Twilight de RWS d'Hughes de Robert d'Edward' ('Aquarel·les & Dibuixos', gener 1990)

## Enllaços externs

* Edward Robert Hughes a Trobar una Tomba
* Galeria en línia de Pintures per Edward Robert Hughes Arxivat 2010-10-20 a Wayback Machine.
* Un britànic Simbolista En Pre-Raphaelite Cercles: RWS d'Hughes de Robert d'Edward (1851-1914) MPhil Tesi Per Victoria Osborne
* Va encantar Somnis: El Pre-Raphaelite Art d'E.R. Hughes exposició a Birmingham Museu i Galeria d'Art Arxivat 2016-03-06 a Wayback Machine.